અત્રે ઉલ્લેખનીય છે કે બેન્કોની એનપીએ એટલે કે નોન પર્ફોર્મિંંગ એસેટ આઠ લાખ કરોડ છે, જેમાંથી છ લાખ કરોડ સરકારી બેન્કના છે. આ દેવું લાંબા સમયથી ફસાયેલું છે અને તેની રિકવરી પણ થઈ શકતી નથી. વધતી જતી એનપીએથી બેન્કોની હાલત કથ‍ળી રહી છે. તેથી આવું દેવું વસૂલવા હવે રિઝર્વ બેન્ક આગળ આવી રહી છે, જેમાં તપાસ કરતાં આ માહિતી મળી છે જોકે આરબીઆઈએ આ ખાતાધારકનાં નામ જાહેર કર્યાં નથી, પરંતુ આવી રકમની વસૂલાત કરવા જે તે બેન્કને દે‍વાળિયા જાહેર કરવાની પ્રક્રિયા શરૂ કરવામાં આવે તેવા આદેશ આપવામાં આવશે. આ ઉપરાંત આરબીઆઈ એનપીએની વ્યાખ્યામાં ફેરફાર કરી કેટલીક રાહત આપવાની દિશામાં પણ વિચારણા કરશે.જેમાં તેની મુદત હાલ ૯૦ દિવસ છે તેમાં વધારો કરવામાં આ‍વી શકે તેમ છે, જેના કારણે નાના અને મધ્યમ ઉદ્યોગોને રાહત મળી શકે તેમ છે.